تم تعيين اسماء في الخارجية والداخلية يوم امس في المجلس الوزاري الذي ترأسه الملك محمد السادس في الدار البيضاء. دابا نهدرو على تعيينات الخارجية. اذ تم تعيين: محمد علي الأزرق سفيرا كاتبا عاما لوزارة الشؤون الخارجية والتعاون محمد لطفي عواد سفيرا لجلالة الملك بكندا محمد مثقال سفيرا مديرا عاما للوكالة المغربية للتعاون الدولي محمد بصري سفيرا مديرا للشؤون القنصلية والاجتماعية بوزارة الشؤون الخارجية والتعاون عبد القادر الأنصاري سفيرا لصاحب الجلالة بجنوب افريقيا عبد اللطيف الروجا سفيرا لصاحب الجلالة بتشاد هاد التعيينات فيهم مشكل كبير. محمد مثقال اللي باه جينرال وتربى فالقصر وعطاوه للفعفاع ديال الخارجية مزوار يكون حداه وخدمو مستشار واخا ما فيدوش عينوه فمنصب مهم بزاف هو سفير مدير عام للوكالة المغربية للتعاون الدولي. هاد الوكالة هي الصندوق الاسود للخارحية وطبعا ما محكماش فيه هاد الوزارة واخا تابعة ليه. لقصر جاب ليه واحد ولد المخزن ولكن فيه خصلة مزيانة هو انه ما فيدوش هاد الشخص اللي تعيينو فضيحة واحتقار حتى لناس الخارجية اللي دخلو علي دراعهم ماشي بالدفيع. كيفاش واحد فهامتو قليلة وثقافتو بسيطة يولي فهاد المنصب؟ ثم هاد مثقال راه اسمو كان فقضية درابور وكان واحد الوقت حتى هو فمجلس الادارة فشركة من شركاته الحاصول باش بحال هادا ياخد منصب فحال هاد الشي ماشي غير تفقد الامل فبلادك 
فضايح التعيينات فالخارجية فالمجلس الوزاري. كيفاش عينو ولد الجينرال وولد لقصر اللي ما فيدوش وكان اسمو فقضية “درابور” محمد مثقال سفيرا مديرا عاما لصندوق الخارجية الاسود